29.11.2012 Den Europæiske Unions Tidende L 329/11 KOMMISSIONENS GENNEMFØRELSESFORORDNING (EU) Nr. 1113/2012 af 23. november 2012 om ændring af Rådets forordning (EØF) nr. 2658/87 om told- og statistiknomenklaturen og den fælles toldtarif EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og ud fra følgende betragtninger: (1) — Af hensyn til retssikkerheden er det nødvendigt at præci- sere den kombinerede nomenklatur, som findes i bilag I til Forordning (EØF) nr. 2658/87, med hensyn til pos. 2710 20, Jordolier og olier hidrørende fra bituminøse mineraler (undtagen råolie) og præparater, ikke andet- steds  tariferet, indeholdende som karaktergivende bestanddel 70 vægtprocent eller derover af jordolier eller af olier hidrørende fra bituminøse mineraler, med indhold af biodiesel, undtagen affaldsolier. (2) Som »biodiesel« betragtes ifølge underpositonsbestem- melse 5 til kapitel 27 fedtsyremonoalkylestere (FAMAE) fremstillet af animalske eller vegetabilske fedtstoffer og olier, også brugt, af den art der anvendes som brændstof. (3) — For at muliggøre tarifering af varer under pos. 2710 20 er det nødvendigt at fastsætte den minimumsværdi for indholdet af biodiesel, der skal være til stede i henhold til denne underposition. (4) — Det er derfor hensigtsmæssigt at tilføje et nyt afsnit til supplerende bestemmelse 2 til kapitel 27 i den kombi- nerede nomenklatur, som angiver minimumsværdien for indholdet af biodiesel til 0,5 volumenprocent (bestem- melse i henhold til EN 14078-metoden). (5) — Forordning (EØF) nr. 2658/87 bør derfor ændres i over- ensstemmelse hermed. (6) — Toldkodeksudvalget har ikke afgivet udtalelse inden for den af formanden fastsatte frist — VEDTAGET DENNE FORORDNING: Artikel 1 I de supplerende bestemmelser til del II, afsnit V, kapitel 27, i den kombinerede nomenklatur, som findes i bilag I til forord- ning (EØF) nr. 2658/87, indsættes følgende litra g) mellem »Disse varer hører under pos. 2710 19 71-2710 19 99 eller 2710 20 90« og supplerende bestemmelse 3: »g) »med indhold af biodiesel« forstås, at varerne under pos. 2710 20 har et minimumsindhold af biodiesel, dvs. fedt- syremonoalkylestere (FAMAE) af den art, der anvendes som brændstof, på 0,5 volumenprocent (bestemmelse i henhold til EN 14078-metoden).« Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. november 2012. () EFT L 256 af 7.9.1987, s. 1. På Kommissionens vegne For formanden Algirdas SEMETA Medlem af Kommissionen